google/wiki40b huggingface dataset:
Κωνσταντίνος Κοντοπόδης

Εκπαιδευτική καριέρα

Φοίτησε στο Δημοτικό Σχολείο της γενέτειράς του και μετά στο Γυμνάσιο Ιεράπετρας, για να εγγραφεί το 1927, στη Φιλοσοφική Σχολή του Πανεπιστημίου Αθηνών. Υπηρέτησε ως φιλόλογος στη Δευτεροβάθμια Εκπαίδευση σε Γυμνάσια της Ιεράπετρας, της Μάνης , της Βιάννου και άλλων περιοχών και έγινε Λυκειάρχης. Ήταν ο ιδρυτής και πρώτος πρόεδρος της Μορφωτικής Στέγης Ιεράπετρας, το 1954 και ιδρυτής της Βιβλιοθήκης. Εξαιτίας των δημοκρατικών φρονημάτων του αλλά και της κοινωνικής και συνδικαλιστικής του δράσης απολύθηκε από τη χούντα.

Οικογένεια

Ο Κωστής Κοντοπόδης παντρεύτηκε τη Μαρία Σταυρακάκη (1933) με την οποία απέκτησε 1 κόρη και 3 γιους. Αργότερα απέκτησε 8 εγγόνια και 5 δισέγγονα.

Πολιτική καριέρα

Κατήλθε υποψήφιος στις εκλογές του 1974 ως υποψήφιος βουλευτής Λασιθίου με το ΠΑΣΟΚ (στο οποίο ήταν γραμματέας της Νομαρχιακής Επιτροπής Λασιθίου) και συγκέντρωσε 2.471 ψήφους, χωρίς να εκλεγεί. 
Εξελέγη για πρώτη φορά βουλευτής Λασιθίου με το ΠΑΣΟΚ το 1981 με 6.959 σταυρούς. Επανεξελέγη στις εκλογές του Ιουνίου του 1985
Κατά τη συζήτηση στη Βουλή για την αναθεώρηση του Συντάγματος, το 1986, τάχθηκε κατά της μυστικής ψηφοφορίας με τα λόγια:
 
Το ελεύθερον είναι το εύψυχον. Η ελευθερία είναι στην ψυχή μας, δεν είναι σε κάποιους συμβιβασμούς, σε κάποιους συνδυασμούς, σε κάποιους κανόνες, σε κάποιες συναρτήσεις. Είναι μέσα στην ψυχή μας. Δεν μπορώ εγώ με κανένα τρόπο να συμβιβαστώ με την ιδέα ότι είναι δυνατόν να αποφασίζουμε κάτω από μια μυστική ψηφοφορία μέσα σ' αυτή την Αίθουσα, όταν μάλιστα υπάρχουν και θεωρεία που με τη μυστικότητά μας θα έπρεπε ακόμη να τα κλείσουμε. Με τη μυστικότητα χάνουν το νόημά τους οι συνεδριάσεις μας. Δεν μπορώ να δεχθώ ότι μέσα σ' αυτή την Αίθουσα θα υπάρξει συνάδελφος βουλευτής που στερείται τη γενναιότητα και το θάρρος να πει ελεύθερα τη γνώμη του. Και λέω ελεύθερα τη γνώμη μου σημαίνει πως ψηφίζω φανερά.
Ο Κωστής Κοντοπόδης απεβίωσε σε ηλικία 101 ετών το 2009 και ενταφιάστηκε στους Μεσελέρους. Η νεκρώσιμη ακολουθία εψάλη από τον ιερό ναό του Τιμίου Σταυρού της Ιεράπετρας.
Moja generacija

Το "Moja generacija" (η Γενιά Μου) ήταν η Γιουγκοσλαβική συμμετοχή για το Διαγωνισμό Τραγουδιού Eurovision 1974, εκτελεσμένη στα σερβοκροατικά από το βετεράνο ροκ συγκρότημα Korni Grupa.
Το τραγούδι εκτελέστηκε έβδομο το βράδυ του διαγωνισμού, μετά τον ισραηλινό Καβαρέτ με το "Natati La Khayay" και πριν τους Σουηδούς ABBA με το "Waterloo". Έλαβε μόνο 6 πόντους, τοποθετώντας το 12ο σε ένα σύνολο 17 χωρών.
Το "Moja generacija" περιέχει τους στίχους με βάση την ανατροφή και το μεγάλωμα των γιουγκοσλαβικών παιδιών που γεννήθηκαν γύρω στο 1942. Ως εκ τούτου συναντάται και ο τίτλος Generacija '42 σε ορισμένες πηγές
Ο επόμενος Γιουγκοσλάβος εκπρόσωπος στο διαγωνισμό του 1975 ήταν ο Πέπελ ιν Κρι με το "Dan ljubezni".
Τάγμα του Λένιν

Πρόσωπα που βραβέυτηκαν

Το πρώτο "Παράσημο του Λένιν" απονεμήθηκε στην εφημερίδα "Komsomolskaya Pravda" στις 23 Μαϊου του 1930. Μεταξύ των πρώτων δέκα αποδεκτών του παρασήμου ήταν 5 βιομηχανικές επιχειρήσεις, 3 πιλότοι και ο Γραμματέας της Κεντρικής Εκτελεστικής Επιτροπής, Άβελ Ενουκίτζε. Το πρώτο άτομο στο οποίο το "Παράσημο του Λένιν" απονεμήθηκε 2 φορές ήταν ο πιλότος Βαλέριι Τσκάλοφ το 1936. Το πρώτο άτομο στο οποίο το "Παράσημο του Λένιν" απονεμήθηκε 3 φορές ήταν ο πιλότος, Βλαδίμηρος Κοκκινάκης το 1939. Οι πρώτοι 5 ξένοι παραλήπτες του "Παρασήμου του Λένιν" ήταν 1 Γερμανός και 4 Αμερικάνοι (μεταξύ τους και ο Φράνκ Μπρούνο, στον οποίο το βραβείο απονεμήθηκε στις 17 Μαϊου του 1932) έλαβαν την τιμητική διάκριση για την παροχή βοήθειας στην ανασυγκρότηση της Σοβιετικής βιομηχανίας και γεωργίας κατά τα έτη 1931-1934.Μ

Ρεκόρ

Το ρεκόρ για τις περισσότερες απονομές του παρασήμου έχει ο Νικολάι Πατολίτσεφ, που ήταν πολλές φορές Υπουργός Εξωτερικού Εμπορίου της Ε.Σ.Σ.Δ. Του απονεμήθηκε 12 φορές.
Ουμβέρτος της Σαξονίας-Κόμπουρκ & Γκότα (γενν. 1975)

Βιογραφία

Είναι ο πρωτότοκος γιος του Ανδρέα τιτουλάριου δούκα της Σαξονίας-Κόμπουρκ & Γκότα και της Κάριν Ντάμπελσταϊν, κόρης του Άντολφ-Βίλχελμ-Μάρτιν Ντάμπελσταϊν.
Τζος Χόλογουεϊ

Πρώτα χρόνια

Γεννήθηκε στο Σαν Χοσέ της Καλιφόρνια,το δεύτερο από τα τέσσερα αγόρια μιας μητέρας νοσοκόμου και ενός πατέρα επιθεωρητή. Η οικογένειά του μετακόμισε στη πόλη της Τζόρτζια όταν ήταν δυο,όπου και μεγάλωσε εκεί. Εξέφρασε έμπρακτα το ενδιαφέρον του να γίνει ηθοποιός από πολύ μικρή ηλικία. Μαθήτευσε στο πανεπιστήμιο της Τζόρτζια, όπου έφυγε μετά από ένα τετράμηνο λόγω οικονομικών δυσκολιών.

Καρίερα

Ο Χόλογουεϊ Μετακόμισε στο Λος Άντζελες, όπου ξεκίνησε μια επιτυχημένη καριέρα ως μοντέλο σε μεγάλες εταιρίες όπως Dolce&Gabbana, Calvin Klein και Donna Karan. Το 1993, εμφανίστηκε στο τραγούδι των Aerosmith, Cryin,σαν κλέφτης που προσπαθεί να κλέψει το πορτοφόλι της Alicia Silverstone για ένα δείπνο, αλλά με αποτέλεσμα να τον πιάσει και να τον χτυπήσει.
Η φιλοδοξία που είχε τον οδήγησε σταδιακά στους πρώτους του ρόλους. Το μεγάλο του "μπαμ" ήρθε όταν πρωταγωνίστησε στην σειρά Οι Αγνοούμενοι ως "Τζέιμς-Σόγιερ Φόρντ". Ο ρόλος του αυτός από την αρχή είχε μεγάλη απήχηση και τον έκανε διάσημο στο ευρύ κοινό, αλλά παράλληλα πρωταγωνίστησε και σε μερικές ταινίες για να αξιοποιήσει τη φήμη του. Σύμφωνα με την Αμερικάνικη USA Today,ο Χόλογουεϊ έλαβε υπ'όψιν του ένα ρόλο σαν έναν δυτικό Μπραντ Πιτ. Ακόμη, βρήκε χρόνο για να συμμετάσχει στο θρίλερ whisper και στο βιντεοπαιχνίδι Command & Conquer 3: Tiberium Wars.Το 2005, το περιοδικό people ονόμασε τον Χόλογουεϊ ένα απ'τα 50 ομορφότερα άτομα του πλανήτη.Το 2006,ονομάστηκε ο πιο "Sexy" σταρ της τηλεόρασης. Την ίδια φορά,ψηφίστηκε από το Us Weekly ως ο δεύτερος ομορφότερος σταρ του Χόλυγουντ.
Τον Μάρτιο του 2007,επιλέχθηκε για να πρωταγωνιστήσει στη νέα διαφήμιση του Davidoff για το θρυλικό άρωμα "cool water". Το 2008,επίσης,πρωταγωνίστησε στη διαφήμιση του παγωτού Magnum. Την ίδια χρονιά,επιλέχθηκε ο πιο όμορφος άνθρωπος του κόσμου.
1706 Ντίκβος

Φυσικά χαρακτηριστικά

O φασματικός τύπος του Ντίκβος είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Εκλογές στην Ιορδανία

Στην Ιορδανία διεξάγονται εκλογές για κοινοβούλιο.

2010

Οι επόμενες βουλευτικές εκλογές διεξήχθησαν πρόωρα στις 9 Νοεμβρίου 2010. Στις κάλπες προσήλθαν σχεδόν 2,5 εκατομμύρια ψηφοφόροι για να εκλέξουν 120 μέλη της κάτω βουλής, μεταξύ 763 υποψηφίων, ανάμεσά τους και 134 γυναίκες. Οι φιλοκυβερνητικοί και οι υποψήφιοι από διάφορες φυλές κέρδισαν σαρωτική νίκη, ενώ οι ισλαμιστές δεν έλαβαν μέρος στην ψηφοφορία. Ως αποτέλεσμα, στις 22 Νοεμβρίου 2010 ο Βασιλιάς Αμπντάλα έδωσε εκ νέου εντολή για σχηματισμό κυβέρνησης στον Σαμίρ Ριφάι.
Κόμμα Ούμα

Το Κόμμα Ούμα (Umma Party) ήταν πολιτικό κόμμα στη Ζανζιβάρη. Ιδρύθηκε το 1963 από απογοητευμένους σοσιαλιστές Άραβες που αποχώρησαν από το Εθνικιστικό Κόμμα της Ζανζιβάρης. Ηγέτης του ήταν ο Αμπτουλραμάν Μουχάμαντ Μπαμπού και υποστήριξε το Κόμμα Αφρο-Σιράζι κατά την διάρκεια της Ζανζιβαρινής Επανάστασης του 1964. Ο Μπαμπού έγινε Υπουργός Εξωτερικών μετά την επανάσταση.
Πανελλήνιο πρωτάθλημα πετοσφαίρισης ανδρών 1963

Το πανελλήνιο πρωτάθλημα πετοσφαίρισης ανδρών του 1963 ήταν το τρίτο που διεξήχθη μεταπολεμικά. Οι αγώνες έγιναν για πρώτη φορά στη Θεσσαλονίκη από 22 έως 26 Δεκεμβρίου του 1963. Πρωταθλητής αναδείχθηκε για πρώτη φορά στην ιστορία του ο Παναθηναϊκός χωρίς να χάσει σετ.

Ομάδες

Στο πρωτάθλημα μετείχαν 8 ομάδες, οι τέσσερεις πρώτες του πρωταθλήματος Κέντρου (Μίλων, Παναθηναϊκός, Πανελλήνιος και Παγκράτι), οι δύο πρώτες του πρωταθλήματος Θεσσαλονίκης (Μακεδονικός και ΧΑΝΘ), η Ολυμπιάδα Πάτρας και η ομάδα των ομογενών της Αλεξάνδρειας. Στην πρώτη φάση οι οκτώ ομάδες χωρίστηκαν σε δύο ομίλους των τεσσάρων. Οι δύο πρώτες κάθε ομίλου προκρίθηκαν στην τελική φάση, όπου έγιναν αγώνες νοκ-άουτ για τα ημιτελικά, το μικρό και το μεγάλο τελικό. Στους αγώνες χρησιμοποιήθηκαν επτά διαιτητές, τέσσερεις από την Αθήνα και τρεις από τη Θεσσαλονίκη (Αγάπης, Ιεροκλής, Καλογερόπουλος).
Σίγκφριντ Σέλμπερχερ

Βιογραφία

Από το 1988 ο Σέλμπερχερ είναι καθηγητής τεχνολογίας λογισμικού μικροηλεκτρονικών συστημάτων στο Πολυτεχνείο της Βιέννης. Σπούδασε ηλεκτρολόγος μηχανικός στο πολυτεχνείο της Βιέννης, αποφοίτησε το 1978, έλαβε διδακτορικό δίπλωμα στις τεχνολογικές επιστήμες το 1981 και τον τίτλο της Υφηγεσίας το 1984. Κατόπιν, εργάστηκε ως επισκέπτης ερευνητής στα Bell Labs στις ΗΠΑ. Από το 1996 είναι διακεκριμένος λέκτορας της ερευνητικής κοινότητας IEEE Ηλεκτρονικές συσκευές. Διετέλεσε κοσμήτορας της Σχολής Ηλεκτρολόγων Μηχανικών και Πληροφορικής από το 1998 έως το 2005. Επιπλέον, από το 2001 είναι μέλος του εποπτικού συμβουλίου της ams AG και από το 2004 μέλος της συμβουλευτικής επιτροπής του διαπανεπιστημιακού τμήματος Αγροβιοτεχνολογίας IFA-Tulln.

Επιτεύγματα

Στην επιστημονική του καριέρα ο καθηγητής Σέλμπερχερ, μαζί με τις ερευνητικές του ομάδες, έχει δημοσιεύσει πάνω από 350 εργασίες σε επιστημονικά περιοδικά και πάνω από 1000 άρθρα σε πρακτικά συνεδρίων, από τα οποίες πάνω από 150 συνοδεύτηκαν με παρουσίαση κατόπιν πρόσκλησης. Επιπλέον, έχει δημοσιεύσει 2 βιβλία, έχει συμβάλει στη συγγραφή περισσότερων από 30 τόμων, και έχει εποπτεύσει πάνω από 100 διδακτορικές διατριβές.
Κατά τη διάρκεια της ερευνητικής του εργασίας έχει αναπτύξει προσομοιωτή για συσκευές ημιαγωγών μετάλλου-οξειδίου (MINIMOS) στον οποίο έχει ενσωματωθεί ένα μοντέλο κινητικότητας φορέων φορτίου που φέρει το όνομά του. Επιπλέον, ήταν επόπτης σε πολυάριθμα ερευνητικά προγράμματα γνωστών εταιριών ημιαγωγών και οργανισμών χρηματοδότησης, όπως το Αυστριακό Ταμείο για την επιστημονική έρευνα, την ερευνητική κοινότητα Κρίστιαν Ντόπλερ και το Ευρωπαϊκό Συμβούλιο Έρευνας.
Αμινοτελικό άκρο

Ως αμινοτελικό ή αμινοξικό άκρο (γράφεται και Ν-άκρο ή ΝΗ₂-άκρο) χαρακτηρίζεται το ένα από τα δύο άκρα μιας πολυπεπτιδικής αλυσίδας και συγκεκριμένα αυτό που διαθέτει μια ελεύθερη α-αμινομάδα (-ΝΗ₂). Το άλλο άκρο του πολυπεπτιδίου, στο οποίο υπάρχει μια ελεύθερη καρβοξυλομάδα, ονομάζεται καρβοξυτελικό άκρο. Κατά σύμβαση, όταν γράφουμε την αμινοξική αλληλουχία ενός πεπτιδίου, ή μιας πρωτεΐνης, ξεκινάμε πάντα με το αμινοτελικό άκρο (στα αριστερά) και τελειώνουμε με το καρβοξυτελικό (στα δεξιά). Για παράδειγμα, το τετραπτεπτίδο βαλυλ-γλυκυλ-σερυλ-αλανίνη, θα γραφτεί Val-Gly-Ser-Ala (ή συνηθέστερα VGSA) που σημαίνει ότι η βαλίνη βρίσκεται στο Ν-άκρο, ενώ η αλανίνη στο καρβοξυτελικό άκρο. Έτσι, το τετραπεπτίδιο VGSA είναι τελείως διαφορετικό από το ASGV.
Kατά την πρωτεϊνοσύνθεση, οι πολυπεπτιδικές αλυσίδες επιμηκύνονται πάντα με κατεύθυνση από το αμινοτελικό προς το καρβοξυτελικό άκρο. Επομένως, το αμινοτελικό άκρο είναι αυτό που συντίθενται πρώτο. Στους ευκαρυώτες, το ειδικό tRNA έναρξης φέρει, στις πλείστες των περιπτώσεων, το αμινοξύ μεθειονίνη. Πλέον, όμως, έχει διαπιστωθεί ότι στη περίπτωση παραγωγής κρυπτικών πεπτιδιών, η οποία γίνεται από τα κύτταρα για σκοπούς αντιγονοπαρουσίασης στα Τ κυτταροτοξικά λεμφοκύτταρα, μπορεί το αρχικό αμινοξύ να είναι η λευκίνη. Πάντως, στη συμβατική σύνθεση των πρωτεϊνών, κατά την οποία η μεθειονίνη είναι το πρώτο αμινοξύ της νεοσυντιθέμενης αλυσίδας, η τελική πρωτεΐνη δεν φέρει απαραίτητα μεθειονίνη στο Ν-άκρο. Αυτό συμβαίνει γιατί μετά τη σύνθεση τους, οι πρωτεΐνες υπόκεινται σε μετα-μεταφραστικές τροποποιήσεις, κατά τις οποίες μπορεί να αποκοπεί το αρχικό Ν-άκρο.
Στα αρχαία, όπως και στους ευκαρυώτες, το ειδικό tRNA έναρξης φέρει το αμινοξύ μεθειονίνη, ενώ στα βακτήρια φέρει το τροποποιημένο αμινοξύ φορμυλομεθειονίνη (fMet). Επομένως, στις βακτηριακές πρωτεΐνες, των οποίων το Ν-άκρο δεν έχει υποστεί πρωτεόλυση, η ελεύθερη α-αμινομάδα είναι φορμυλιωμένη.
Uttarbanga Sambad

Η Uttarbanga Sambad είναι Βεγγαλόγλωσση εφημερίδα που δημοσιεύεται στο Σιλιγκούρι. Είναι η δημοφιλέστερη εφημερίδα στη Βόρεια Βεγγάλη και κατέχει σχεδόν το 80% του τοπικού μεριδίου αγοράς. Ιδρύθηκε σε ένα μικρό χώρο στις 19 Μαΐου 1980 στο Σιλιγκούρι. Λόγω της τεράστιας δημοφιλίας της, το 1981 και το 1985 αναβαθμίστηκε ο εξοπλισμός εκτύπωσης. Η Uttarbanga Sambad εκδίδεται ταυτόχρονα από το Σιλιγκούρι, το Κουτς Μπιχάρ, τη Μάλντα και το Αλιπουρντουάρ. Ο ιδρυτής είναι ο Σουμπάς Τσάντρα Ταλουκντέρ. Ο σημερινός διευθυντής είναι ο γιος του Σαμπσαγιάτσι Ταλουκντέρ.
Ότα (σύζυγος του Αρνούλφου της Καρινθίας)

Βιογραφία

Συχνά θεωρείται ότι ήταν κόρη του Βερεγγάριου Α΄ μαργράβου της Νευστρίας, μάλλον των Κορραδιδών. Ωστόσο ο ιστορικός Ντόναλντ Τζέικμαν το αμφισβητεί, ο οποίος δεν βρήκε απόδειξη ότι η Ότα ήταν του Οίκου των Κοραδιδών.
Τραπεζούς Περσικού κόλπου

Η Τραπεζούς ήταν αρχαία ελληνική πόλη στον Περσικό κόλπο.
Αναφέρεται από τον Στέφανο τον Βυζάντιο. Βρισκόταν στην περιοχή της Γεδρωσίας (σημ. Βαλουχιστάν) στο παραλιακό της μέρος, προς την πλευρά της Ινδίας. Πολύ πιθανόν να ιδρύθηκε από αποίκους της ποντιακής Τραπεζούντος. Άγνωστο όμως εάν ιδρύθηκε πριν τον Μεγάλο Αλέξανδρο ή κατά την ελληνιστική εποχή. Η περιοχή πάντως γύρω από την πόλη αποκαλούνταν Τραπεζουντία.
Άγνωστη η σημερινή της τοποθεσία. Ίσως να βρισκόταν στα νότια σύνορα Ιράν -Πακιστάν.
Η Φόνισσα

Πλοκή

Κεντρικόν πρόσωπον της ιστορίας είναι η Φραγκογιαννού, μία ηλικιωμένη χήρα, η οποία έζησε μίαν βασανισμένην ζωήν ως παιδίον, ως σύζυγος, ως μήτηρ και ως τήθη, μαθημένη πάντα να υπηρετή χωρίς αντιρρήσεις τους ανθρώπους του περιβάλλοντός της. Η πείρα τής δίδαξε ότι η ζωή διά μίαν γυναίκα είναι γεμάτη βάσανα και η θεωρία της ήτον ότι η γέννησις ενός κοριτσίου δεν φέρνει τίποτα άλλον παρά δυστυχίαν, όχι μόνον στο ίδιον το παιδίον, αλλά και στην οικογένειάν του, ιδίως αν είναι φτωχή.
Μίαν εσπέραν καθώς ξενυχτάει στην κούνιαν της άρρωστης νεογέννητης εγγονής της, περνούν από το μυαλόν της όλαι αι δύσκολαι στιγμαί της ζωής ην έζησε. Το μυαλόν της θολώνει και σκοτώνει το βρέφος προκαλώντας του ασφυξία, ενώ ο θάνατος θεωρείται από τον γιατρόν φυσιολογικός. Αν και αρχικά νιώθει τύψεις, κατά βάθος δεν μετανιώνει διά την πράξιν της. Αντίθετα, τής γίνεται έμμονη ιδέα ότι η μοίρα την έχει τάξει να σώσει τον κόσμον απαλάσσοντάς τον από μικρά κορίτσια.
Τα επόμενα εγκλήματά της έχουν διά θύματα τρία μικρά αθώα κοριτσάκια, χωρίς πλέον καθόλου τύψεις, αλλά και χωρίς να είναι εις θέσην να συνειδητοποιήσει το κακόν που έχει κάμει. Η χωροφυλακή την υποψιάζεται και αποφασίζει να την συλλάβη, με αφορμήν όμως έν έγκλημα που δεν έχει διαπράξει. Έν κοριτσάκιον πνίγηκε μέσα εις έν πηγάδιον και κοντά του βρισκόταν η Φραγκογιαννού. Αν και ευχήθηκε να πνιγεί το παιδίον, η ίδια ποτέ δεν το έσπρωξε.
Στην προσπάθειάν της να ξεφύγη από τους χωροφύλακες, η Φραγκογιαννού αποφασίζει να καταφύγη στο ερμητήριον ενός ασκητή και να του εξομολογηθή τα αμαρτήματά της. Την στιγμήν όμως που προσπαθεί να ξεπεράση έν στενόν πέρασμα, η παλίρροια την προλαβαίνει και η γερόντισσα πεθαίνει, ανάμεσα στην ανθρώπινην και την θείαν δίκην.

Το βιβλίο

Το βιβλίο έχει δεχθεί μία σειρά αναλύσεων τόσο από λογοτεχνικής , όσο και από εγκληματολογικής και ποινικής προσεγγίσεως σύμφωνα με τα περισσότερα συγγράμματα του Παπαδιαμάντη . Ο τρόπος που ο συγγραφέας προσπάθησε να διεισδύσει στην ψυχήν της ηρωίδος θεωρήθηκε μοναδικός, την στιγμήν που παράλληλα μεταφέρεται στον αναγνώστη ο ευρύτερος περίγυρος του νησιού, η θέση της γυναικός στην μικράν κοινωνίαν και αι αντιθέσεις μεταξύ των φτωχών χωρικών και των αρχόντων της εποχής.
Η νουβέλα έχει ανεβή και στη σκηνή ως θεατρική παράσταση, έχοντας δεχθεί μία σειρά διασκευών από πολλούς Έλληνες σκηνοθέτες. Το 1974 γυρίστηκε ως κινηματογραφική ταινία, σε σκηνοθεσία του Κώστα Φέρρη, με πρωταγωνίστρια τη Μαρία Αλκαίου. Το 2014 ανέβηκε στη σκηνή και ως όπερα από την Εθνική Λυρική Σκηνή.
Ταχυδρομικοί κώδικες στο Αζερμπαϊτζάν

Οι ταχυδρομικοί κώδικες στο Αζερμπαϊτζάν αποτελούνται από τέσσερα ψηφία. 
Ο τετραψήφιος ταχυδρομικός κώδικας δηλώνει την εθνική μορφή AZ NNNN .  Τα πρώτα δύο ψηφία υποδεικνύουν τις περιοχές του Αζερμπαϊτζάν σύμφωνα με τα σύγχρονα διοικητικά τμήματα , συμπεριλαμβανομένης της Αυτόνομης Δημοκρατίας Ναχτσιβάν και του Ναγκόρνο-Καραμπάχ .

Ιστορία

Από το 1970 έως το 1991, όταν το Αζερμπαϊτζάν ανήκε στη Σοβιετική Ένωση ως SSR του Αζερμπαϊτζάν , ολόκληρο το έδαφος της Σοβιετικής Ένωσης χρησιμοποίησε τον εξαψήφιο ταχυδρομικό κώδικα 37NNNN .  Μετά την απόκτηση της ανεξαρτησίας, το Αζερμπαϊτζάν υιοθέτησε τον τρέχοντα τετραψήφιο ταχυδρομικό κώδικα.
Εθνική κάσσα

Ιστορικό

Παρ' όλες τις προσπάθειες του Αλέξανδρου Υψηλάντη, ο οποίος είχε απευθύνει σχετικές εγκυκλίους προς τους απανταχού τότε Έλληνες, η «Εθνική κάσσα» δεν ευδοκίμησε, με αποτέλεσμα να συγχωνευθεί με το ταμείο της εφορίας της Φιλικής Εταιρείας της Κωνσταντινούπολης. Κατά τη διάρκεια της λειτουργίας της πραγματοποιήθηκαν αρκετοί έρανοι υπέρ αυτής με διάφορα προσχήματα όπως για την ίδρυση σχολείων, νοσοκομείων κλπ. Τα ποσά όμως που συλλέγονταν —αν και δεν δημοσιοποιήθηκαν— διαθέτονταν πραγματικά υπέρ των σκοπών της Φιλικής Εταιρείας.
Σιβηρικός αντικυκλώνας

Ο Σιβηρικός αντικυκλώνας αποτελεί τη μαζική συγκέντρωση ψυχρού αέρα στην ΒΑ περιοχή της Ευρασίας μεταξύ Σεπτέμβρη και Απρίλιο, συνήθως γύρω από τη λίμνη Βαϊκάλη. Στο κέντρο του κατά τον χειμώνα φτάνει τις χαμηλότερες θερμοκρασίες (<−40 °C), με την ατμοσφαιρική πίεση να ξεπερνά τα 1.040 μιλιμπάρ. Αποτελεί τη μεγαλύτερη ημιμόνιμη συγκέντρωση περιοχών υψηλού βαρομετρικού και είναι υπεύθυνο τόσο για το ρεκόρ χαμηλότερης θερμοκρασίας στο βόρειο ημισφαίριο (−67.8 °C στις 15 Ιανουαρίου 1885) στο Βερχογιάνσκ όσο και της υψηλότερης πίεσης (1083.8 mbar στην Αγκάτα του Κρασνογιάρσκ Κράι στις 31 Δεκεμβρίου 1968). Η ξηρότητα (έλλειψη υετού) και η δριμύτητα του χειμώνα σε μεγάλο μέρος της Σιβηρίας, Μογγολίας και Κίνας οφείλονται επίσης σε αυτόν ενώ επηρεάζει και τη διαμόρφωση των μουσώνων στην ΝΑ Ασία. Επίσης, ο σιβηριανός αέρας είναι κατά κανόνα ψυχρότερος του αρκτικού, δεδομένου ότι η ηπειρωτική βάση πάνω από την οποία διαμορφώνεται εκπέμπει μικρότερο ποσοστό ηλιακού φωτός σε σχέση με τους αρκτικούς πάγους.
Ο αντικυκλώνας της Σιβηρίας συνήθως υφίσταται μεταξύ τελών Αυγούστου και τελών Απριλίου, φτάνοντας στην κορύφωσή του τον χειμώνα. Δημιουργείται στα τέλη του αρκτικού κύκλου λόγω της σύγκλισης στην περιοχή ρευμάτων αέρα που προέρχονται από το εσωτερικό της Ασίας που υπόκεινται σε μια όλο και ισχυρότερη ψύξη όσο ελαττώνεται η διάρκεια της μέρας.
Φαινόμενο της πεταλούδας

Παρανοήσεις σχετικά με το φαινόμενο της πεταλούδας

Μερικές φορές, το φαινόμενο της πεταλούδας παρερμηνεύεται στην κοινή αντίληψη. Για παράδειγμα, η ιδέα ότι κάτι τόσο ασήμαντο όσο μια πεταλούδα μπορεί να "προκαλέσει" έναν τυφώνα (ή να τον αποτρέψει) έχει θεωρηθεί από κάποιους ως επιχείρημα υπέρ της άποψης ότι ένα "ασήμαντο" άτομο, μια "περιθωριακή" ιδέα ή ένα φαινομενικά άσχετο γεγονός υπάρχει σημαντική πιθανότητα να παίξουν έναν καθοριστικό ρόλο στην εξέλιξη της Ιστορίας. Ωστόσο, η ουσία της συμπεριφοράς ενός χαοτικού συστήματος είναι ότι, στην πράξη, είναι απρόβλεπτη σε "βάθος χρόνου". Συνεπώς, ενώ πράγματι ένα ασήμαντο γεγονός μπορεί να αλλάξει άρδην την πορεία της ιστορίας, δεν είμαστε σε θέση να ξέρουμε ποια θα ήταν η εξέλιξη του συστήματος χωρίς το γεγονός και άρα, δεν μπορούμε να σχεδιάσουμε τις ενέργειές μας ώστε να πετύχουμε ένα επιθυμητό σημαντικό αποτέλεσμα σε βάθος χρόνου - μπορούμε να προγραμματίζουμε αποτελεσματικά μόνο μέχρι τον χρονικό ορίζοντα που χαρακτηρίζει το σύστημα. Η γνώση ότι ένα ασήμαντο γεγονός οδήγησε σε κάτι "μεγάλο" μπορεί, μερικές φορές, να αποκτηθεί εκ των υστέρων, αν και συνήθως ακόμη κι αυτό είναι αδύνατον.
Στο συγκεκριμένο παράδειγμα, η πεταλούδα δεν θα μπορούσε να "προκαλέσει" από μόνη της τον τυφώνα, παρά μόνο χάρη στις ατμοσφαιρικές συνθήκες που συνυπήρχαν με την επέμβασή της. Η άμεση αιτία ενός τυφώνα είναι αναγκαστικά "μεγάλη", κάτι που κάνει την βραχυπρόθεσμη μετεωρολογική πρόβλεψη δυνατή. Αν η πεταλούδα κινήσει τα φτερά της την "λάθος" στιγμή, είναι εξίσου πιθανό να αποτρέψει έναν τυφώνα που αλλιώς θα συνέβαινε (ή να οδηγήσει σε κάτι τελείως διαφορετικό). Για να "προκαλέσει" έναν τυφώνα, πρέπει να δράσει σε μια ακριβώς υπολογισμένη στιγμή - κάτι που ακριβώς είναι αδύνατον να προβλεφθεί.
Άγγελος Αγγελόπουλος

Βιογραφικά στοιχεία

Γεννήθηκε στο χωριό Βλαχορράπτη της επαρχίας Γορτυνίας της Αρκαδίας και ήταν γιος του Θεόδωρου Αγγελόπουλου, προέδρου του χωριού, και της Χριστίτσας Παπαθανασίου. Αδέρφια του ήταν οι βιομήχανοι Δημήτρης, Παναγιώτης και Γιάννης Αγγελόπουλος, και ανηψιός του ο Γιάννης Παπαθανασίου, πρώην υπουργός Οικονομικών. Σπούδασε οικονομικές επιστήμες στο Οικονομικό Πανεπιστήμιο Αθηνών (ΑΣΟΕΕ), του οποίου αναγορεύθηκε και διδάκτωρ. Συμπλήρωσε τις σπουδές του στο εξωτερικό μεταβαίνοντας στη Λειψία, στο πανεπιστήμιο της οποίας εκπόνησε διδακτορική διατριβή στις πολιτικές επιστήμες. Το 1931, εγκαταστάθηκε στη Γαλλία για μεταδιδακτορικές σπουδές. 
Επέστρεψε στην Ελλάδα και ακολούθησε ακαδημαϊκή σταδιοδρομία εκλεγόμενος το 1932 υφηγητής Δημόσιας Οικονομίας στη Νομική Σχολή του Πανεπιστημίου Αθηνών. Το 1937 εξελέγη έκτακτος καθηγητής και το 1939 τακτικός καθηγητής, θέση στην οποία παρέμεινε μέχρι το 1946. Το ίδιο έτος απολύθηκε από τη θέση του για πολιτικούς λόγους, και τρία χρόνια αργότερα το 1949, αναχώρησε για το εξωτερικό, όπου δίδαξε σε άλλα πανεπιστήμια. Το 1959 επέστρεψε στην Ελλάδα, εκλεγόμενος το 1961 τακτικός καθηγητής Οικονομικής Πολιτικής στο Πάντειο Πανεπιστήμιο, θέση στην οποία παρέμεινε μέχρι το 1967, οπότε και παραιτήθηκε διαμαρτυρόμενος για το πραξικόπημα της 21ης Απριλίου. Το ίδιο έτος είχε εκλεγεί πρύτανης της Παντείου. Το 1975 αναγορεύθηκε ομότιμος καθηγητής και το 1990 τού δόθηκε τιμητικά ο τίτλος του επίτιμου καθηγητή. Το 1976, εξελέγη τακτικό μέλος της Ακαδημίας Αθηνών.
Παράλληλα με την ακαδημαϊκή του καριέρα αναμείχθηκε με τα κοινά αναλαμβάνοντας διάφορες διοικητικές και πολιτικές θέσεις. Υπήρξε οικονομικός διευθυντής του υπουργείου Οικονομικών, διευθυντής του Ανωτάτου Οικονομικού Συμβουλίου (1931-1945), γραμματέας (υπουργός) επί των Οικονομικών στην Κυβέρνηση του Βουνού το 1944, εκπρόσωπος της ΠΕΕΑ στο Συνέδριο του Λιβάνου και υφυπουργός Οικονομικών το ίδιο έτος στην κυβέρνηση Γεωργίου Παπανδρέου. Την περίοδο 1974 με 1979 διετέλεσε διοικητής της Εθνικής Τράπεζας της Ελλάδος, ενώ είχε ήδη χρηματίσει πρόεδρος της Εθνικής Τραπέζης Βιομηχανικής Ανάπτυξης (ΕΤΒΑ, 1974) καθώς και αναπληρωτής διοικητής της Διεθνούς Τραπέζης (1974). Είχε πλούσιο συγγραφικό έργο.
Απεβίωσε στην Αθήνα από εγκεφαλικό επεισόδιο. Ήταν παντρεμένος με την Έλλη Σεφεριάδη, ξαδέλφη του Γεώργιου Σεφέρη, και είχαν αποκτήσει δύο παιδιά.
Κβο βάντις (ταινία 1913)

Υπόθεση

Στα πρώτα χρόνια της εξουσίας του αυτοκράτορα Νέρωνα, ένας στρατιώτης του ερωτεύεται μια νεαρή Χριστιανή σκλάβα, την Λυκία. Ωστόσο,εμπόδιο στην αγάπη τους στέκεται το μίσος του αυτοκράτορα για το Χριστιανισμό. Γεμάτος φιλοδοξία και εμμονή για την απόκτηση της απόλυτης εξουσίας, ο Νέρωνας, διατάζει τους αξιωματικούς του να κάψουν τη Ρώμη, εναποθέτοντας την ευθύνη στους Χριστιανούς. Ως επιπλέον απόδειξη του μίσους του, ο αυτοκράτορας απαγάγει το ζευγάρι και τους στέλνει στην αρένα για να παλέψουν με τα λιοντάρια.
Εθνική Μιανμάρ (ποδόσφαιρο ανδρών)

Η Εθνική Μιανμάρ είναι η εθνική ομάδα ποδοσφαίρου της Μιανμάρ. Ελέγχεται από την Ποδοσφαιρική Ομοσπονδία Μιανμάρ. Μέχρι το 1989 ήταν γνωστή σαν Εθνική Βιρμανίας. Το 1968 τερμάτησε στη δεύτερη θέση στο Ασιατικό Κύπελλο Εθνών Ποδοσφαίρου. Έχει συμμετάσχει στους Ολυμπιακούς Αγώνες το 1972. Έδρα της ομάδας είναι το Thuwunna Stadium.
Εκκλησία Σαιν-Νικολά-ντε-Βερός (Σαιν-Ζερβαί-λε-Μπαιν)

Τοποθεσία

Η εκκλησία ευρίσκεται εντός του γαλλικού νομού της Άνω Σαβοΐας, στην κοινότητα του Σαιν-Ζερβαί-λε-Μπαιν.

Ιστορία

Η πρώτη αναφορά στην, αφιερωμένη στον Άγιο Νικόλαο, εκκλησία γίνεται το 1280, ωστόσο μπορεί να υποτεθεί πως η ημερομηνία ανέγερσής της είναι αρκετά παλαιότερη. Συσχετιζόταν με το Αββαείο της Κονταμίν-συρ-Αρβ. Ωστόσο, φαίνεται πως η εκκλησία δέχθηκε, κατά την διάρκεια του 11ου αιώνα, ένα λείψανο του Αγίου, πιο συγκεκριμένα ένα οστό από τον καρπό του, το οποίο και είναι τοποθετημένο εντός λειψανοθήκης υπό την μορφή χεριού, αποτελώντας λατρευτικό κέντρο του Αγίου στη Σαβοΐα.
Ανεγερθείσα το 1725 χάρη στην οικονομική συνεισφορά των όσων είχαν μεταναστεύσει (πραματευτές, κτλ.), αντικατοπτρίζει την θρησκευτική θέρμη ολόκληρης της κοιλάδας κατά τις αρχές του 18ου αιώνα.

Περιγραφή

Η εκκλησία διαθέτει επί του θόλου της τοιχογραφία, χρονολογούμενη από τον 19ο αιώνα, η οποία έχει ως θέμα την αποθέωση του Αγίου Νικολάου, ενώ είναι φιλοτεχνημένη από καλλιτέχνες προερχόμενους από την Βαλσέζια, τους Τζουζέππε Αντόνιο και Λορέντζο Αβόντο